Jumalate loend
See on jumalate loend, mis hõlmab ka jumalusi jm mütoloogilisi olendeid ja isikuid, nähtusi, abstraktsioone, personifikatsioone ning nende esindajaid, kehastunuid erinevates religioonides. Loendist on püütud välja jätta väiksemaid ja mõjuvaesemaid haldjaid, vaime ja deemoneid, ehkki paljudes usundites on nad jumalatest peaaegu eristamatud. Loodusobjekti, printsiibi või abstraktsiooni puhul on esitatud ka nende personifikatsioonid. Kohati esineb loendis jumalikustatud isikuid, kui nende kultus on märkimisväärne ja traditsiooniline. Loend on esitatud suuremate piirkondade ja/või kultuuride-mütoloogiate kaupa. Paljud nimed on esitatud mitmes kirjapildis.